
Informe justificatiu de la baixa temerària presentada per dos licitadors en relació amb l’expedient C22/3190 (contracte 2705) pels serveis d’impressió, enquadernació i lliurament del llibre La Barcelona Gegantera. Història d’un moviment social contemporani, editat pel Servei de Cultura Popular de l’ICUB mitjançant sistema d’impressió H-UVI, LE-UVI o LED-UVI


En data 12 de desembre es van obrir les pliques i es van consultar la documentació presentada pels licitadors.. El pressupost base de licitació era de 27.000eur i es definien els següents límits per a la consideració d’ofertes, en principi, amb valors anormals o desproporcionats: un diferencial del 10% per sota la mitjana de les ofertes presentades, o en el cas d’un únic licitador, del 15% respecte el pressupost net de licitació. 

La mitjana de les 4 ofertes és de 22.875,68 €. Dues de les empreses van presentar ofertes amb valors que incorrien en baixa temerària

Agpograf SA: 21.705,00 € 
Gràfiques Ortells SL: 21.285,60 € 

Un cop rebudes en temps i forma les respostes als requeriments, l’anàlisi de les propostes dels licitadors és el següent: 

Agpograf, S.A., amb CIF núm. A-08664450 argumenta: 

La tecnologia Led permet una mitjana de producció on es poden reduir significativament els costos d'impressió. També hem optimitzat la disposició de pàgines als plecs d'impressió: combinant en la forma un plec de 12 pàgines + 1 plec de 8 pàgines. Aquesta combinació ens permet reduir al màxim el malbaratament de paper, optimitzar-ne les formes, imprimir menys planxes i paper i reduir temps d'impressió.

Un cop aclarit aquest aspecte tècnic, es considera que la resposta del licitador és suficient per acceptar la baixa temerària, ja que el seu mètode de producció permet estalviar matèries primeres sense incórrer en un demèrit qualitatiu del producte. Per tant, es considera justificada la baixa temerària d’aquesta empresa. 





Gràfiques Ortells, S.L., amb CIF B61007829, argumenta

Per donar resposta al seu requeriment rebut en el dia d¿avui 07/12/2022, hem revisat els nostres càlculs referents al pressupost nº 60605 que vam presentar com oferta econòmica a la licitació, i hem detectat que erròniament vam aplicar els escandalls d¿un tiratge convencional offset i no els d¿un tiratge LED UVI, com diu el plec de prescripcions tècniques. Hem fet un nou càlcul amb els nostres escandalls LED UVI i generat un nou pressupost nº 60605/2 Versió 2: Tintes LED UVI. També hem emplenat i signat un nou Annex 2/2 ¿Oferta Econòmica¿. Aquests dos documents els adjuntem al present escrit també com resposta al seu requeriment

El nou pressupost presenta un import base de 23.932,44 eur

Vista la resposta del licitador es conclou que l’aclariment no és vàlid, ja que l’empresa va presentar un pressupost basat en uns elements tècnics que no s’ajustaven a allò que demanava el plec tècnic. Per tant, aquesta empresa ha de ser exclosa de la licitació. 


Barcelona, 13 de desembre de 2022

